Kivonat: 	Nagykanizsa Megyei Jogú Város Közgyűlése 2026. október 29-i soros nyílt ülésének jegyzőkönyvéből


Napirendi pontok

130/2026.(X.29.) számú határozat

Nagykanizsa Megyei Jogú Város Közgyűlése a 2026. október 29-i soros ülésén a következő napirendi pontokat tárgyalja:

Nyílt ülés:

1. [bookmark: _Hlk244498838]Javaslat a nagykanizsai 0548 hrsz-ú kivett saját használatú út elidegenítésével kapcsolatos döntések meghozatalára (írásban)
Előterjesztő: Horváth Jácint polgármester
2. Javaslat a nagykanizsai 3695/C/1 és a 3695/C/2 hrsz-ú garázsok értékesítésével kapcsolatos döntések meghozatalára (írásban)
Előterjesztő: Horváth Jácint polgármester
3. [bookmark: _Hlk199763431]Javaslat a Kanizsa Rehab Nonprofit Kft. Alapító Okiratának módosítására (írásban)
Előterjesztő: Horváth Jácint polgármester
Meghívott: Balogh Csaba ügyvezető
4. Javaslat bölcsődei ellátásra vonatkozó feladat-ellátási szerződés megkötésére Gelse Község Önkormányzatával (írásban)
Előterjesztő: Horváth Jácint polgármester
Meghívott: Harangozó Zoltán alpolgármester
5. Javaslat a Magyar Vöröskereszt Zala Vármegyei Szervezete által biztosított ellátások 2027. évi szolgáltatási díjának meghatározása (írásban)
Előterjesztő: Horváth Jácint polgármester
Meghívottak: dr. Baracskai Józsefné vármegyei igazgató
        Szőlősi Márta Piroska területi vezető
6. Javaslat a 2027/28-as tanév iskolai körzethatárainak megállapítására (írásban)
Előterjesztő: Horváth Jácint polgármester
Meghívott: Magyar Ferenc tankerületi igazgató
7. Polgármesteri tájékoztató (írásban)
[bookmark: _Hlk78445675][bookmark: _Hlk86829717][bookmark: _Hlk124161188]Előterjesztő: Horváth Jácint polgármester 
8. Interpellációk, kérdések

Zárt ülés:

9. [bookmark: _Hlk241732026]Javaslat számlavezetési, pénzforgalmi és egyéb banki szolgáltatásokra az OTP Bank Nyrt-vel kötött szerződés meghosszabbítására (írásban)
Előterjesztő: Horváth Jácint polgármester






Javaslat a nagykanizsai 0548 hrsz-ú kivett saját használatú út elidegenítésével kapcsolatos döntések meghozatalára 

131/2026.(X.29.) számú határozat

Nagykanizsa Megyei Jogú Város Közgyűlése egyetért a Nagykanizsa külterület 0548 hrsz-ú, 1753 m² alapterületű kivett saját használatú út Kuti Csaba részére 100.000 Ft + ÁFA vételáron történő elidegenítésével és felhatalmazza a polgármestert, hogy a Közgyűlés Jogi, Nemzetpolitikai és Közrendi Bizottsága által véleményezett adásvételi szerződést aláírja.

Határidő (az adásvételi szerződés megkötésére): 	
2026. november 30.
Felelős: 	Horváth Jácint polgármester
(Operatív felelős: Tárnok Ferenc osztályvezető
dr. Farkas Roland csoportvezető)


Javaslat a nagykanizsai 3695/C/1 és a 3695/C/2 hrsz-ú garázsok értékesítésével kapcsolatos döntések meghozatalára 

132/2026.(X.29.) számú határozat

Nagykanizsa Megyei Jogú Város Közgyűlése egyetért a nagykanizsai 3695/C/1 hrsz-ú kivett garázs megjelölésű ingatlan bruttó 600.000 Ft, valamint a 3695/C/2 hrsz-ú kivett garázs megjelölésű ingatlan bruttó 600.000 Ft vételáron történő elidegenítésével Horváth László részére és felhatalmazza a polgármestert, hogy a Közgyűlés Jogi, Nemzetpolitikai és Közrendi Bizottsága által véleményezett adásvételi szerződést aláírja.

Határidő (az adásvételi szerződés megkötésére): 	
2026. november 30.
Felelős: 	Horváth Jácint polgármester
(Operatív felelős: Tárnok Ferenc osztályvezető
dr. Farkas Roland csoportvezető)


Javaslat a Kanizsa Rehab Nonprofit Kft. Alapító Okiratának módosítására 

133/2026.(X.29.) számú határozat

[bookmark: _Hlk165884417]Nagykanizsa Megyei Jogú Város Közgyűlése a Kanizsa Rehab Nonprofit Kft. módosításokkal egységes szerkezetbe foglalt Alapító Okiratát jóváhagyja. Felhatalmazza a polgármestert a módosításokkal egységes szerkezetbe foglalt Alapító Okirat aláírására.


Határidő: 		2026. november 30.
Felelős: 		Horváth Jácint polgármester
(Operatív felelős: 	Balogh Csaba ügyvezető)



Javaslat bölcsődei ellátásra vonatkozó feladat-ellátási szerződés megkötésére Gelse Község Önkormányzatával 


134/2026.(X.29.) számú határozat

[bookmark: _Hlk525130038]Nagykanizsa Megyei Jogú Város Közgyűlése 

1. feladat-ellátási szerződést köt Gelse Község Önkormányzatával a Gelsén lakóhellyel, ennek hiányában tartózkodási hellyel rendelkező bölcsődés korú gyermekek bölcsődei ellátásának biztosítására. Nagykanizsa Megyei Jogú Város Közgyűlése a Gelse Község Önkormányzatával kötendő feladat-ellátási szerződést jelen előterjesztés 2. melléklete szerinti tartalommal jóváhagyja és felhatalmazza a polgármestert annak aláírására.

Határidő:		2026. november 15.
Felelős: 		Horváth Jácint polgármester
(Operatív felelős: dr. Nemesné dr. Nagy Gabriella osztályvezető)

2. [bookmark: _Hlk53556611]a Nagykanizsai Egyesített Bölcsőde módosító okiratát, valamint a módosításokkal egységes szerkezetbe foglalt alapító okiratát az előterjesztés 3. és 4. mellékletében foglalt tartalommal elfogadja. Felkéri a polgármestert, hogy az intézmény módosító okiratát, valamint a módosításokkal egységes szerkezetbe foglalt alapító okiratát adja ki, és annak Magyar Államkincstár részére történő megküldéséről gondoskodjon.

Határidő:	 	2026. november 05.
Felelős: 		Horváth Jácint polgármester
(Operatív felelős: 	dr. Nemesné dr. Nagy Gabriella osztályvezető)

3. felhatalmazza a polgármestert, hogy amennyiben a Magyar Államkincstár az alapító okiratban, a módosító okiratban az államháztartásról szóló 2011. évi CXCV. törvény 8/A. § (2) bekezdés szerinti rendelkezések értelmezéséből eredő, az okiratok tartalmát érdemben nem befolyásoló, formális jelentőségű hibát észlel, úgy az okiratokat a szükséges korrekció elvégzése után a törzskönyvi nyilvántartásba történő bejegyzés céljából újra megküldje.

Határidő: a Magyar Államkincstár végzéseinek kézhezvételét követő 20 nap
Felelős: 		Horváth Jácint polgármester
(Operatív felelős: 	dr. Nemesné dr. Nagy Gabriella osztályvezető)









Javaslat a Magyar Vöröskereszt Zala Vármegyei Szervezete által biztosított ellátások 2027. évi szolgáltatási díjának meghatározása

135/2026.(X.29.) számú határozat

Nagykanizsa Megyei Jogú Város Közgyűlése a Nagykanizsa Megyei Jogú Város Önkormányzata, valamint a Magyar Vöröskereszt Zala Vármegyei Szervezete között 2019. június 20. napján létrejött, a hajléktalan ellátásra és családok átmeneti otthona fenntartására, valamint a tisztasági fürdő és mosoda működtetésére vonatkozó ellátási szerződés IV.2. pontja alapján a Magyar Vöröskereszt Zala Vármegyei Szervezete részére 2027. évben fizetendő szolgáltatási díj összegét 17 000 E forint összegben határozza meg. Felkéri a polgármestert, hogy gondoskodjon a fenti összeg 2027. évi költségvetésben történő tervezéséről.

Határidő: 		2027. évi költségvetési rendelet elfogadása 
Felelős: 		Horváth Jácint polgármester
(Operatív felelős: 	Kunics György osztályvezető)


Javaslat a 2027/28-as tanév iskolai körzethatárainak megállapítására 

136/2026.(X.29.) számú határozat

Nagykanizsa Megyei Jogú Város Közgyűlése 

1. [bookmark: _Hlk83040679]javasolja a Nagykanizsai Tankerületi Központ számára, hogy a 2027/2028-as tanévre vonatkozó iskolai körzeteket jelen előterjesztés 1. melléklete szerint alakítsa ki.

Határidő:	 	2026. október 31.
Felelős: 		Horváth Jácint polgármester
(Operatív felelős: 	dr. Nemesné dr. Nagy Gabriella osztályvezető)

2. a hátrányos helyzetű tanulók létszámát jelen előterjesztés 2. melléklete szerinti adatartalommal hagyja jóvá.

Határidő:	 	2026. október 31. (adatszolgáltatás)
Felelős: 		Horváth Jácint polgármester
(Operatív felelős:	dr. Nemesné dr. Nagy Gabriella osztályvezető)

Polgármesteri tájékoztató


137/2026.(X.29.) számú határozat

Nagykanizsa Megyei Jogú Város Közgyűlése 

1. [bookmark: _Hlk197515076]36/2026.(III.19.), 69/1/2026.(V.14.), 95/17/2026.(VI.25.), 95/18/2026.(VI.25.), 95/19/2026.(VI.25.), 95/20/2026.(VI.25.), 95/21/2026.(VI.25.), 97/1/2026.(VI.25.), 97/3/2026.(VI.25.), 102/13/5/2026. (VI.25.), 103/2026.(VI.25.), 110/2/2026.(VII.28.), 110/5/2026.(VII.28.), 112/1/2026.(IX.15.) 116/2026.(IX.17.), 119/1/2026.(IX.17.), 119/2/2026.(IX.17.), 123/1/2026.(IX.17.), 125/7/2026.(IX.17.), 125/17/2026.(IX.17.), 126/3/2026.(IX.17.), 127/2026.(IX.17.) számú határozatok végrehajtásáról szóló jelentést elfogadja.

2. a 90/2025.(V.22.) számú határozat – Javaslat Nagykanizsa Megyei Jogú Város Önkormányzata Közgyűlésének a településkép védelméről szóló 28/2017. (IX. 05.) önkormányzati rendeletének módosítására – végrehajtásának határidejét 2027. december 31. napjáig meghosszabbítja.

3. a 78/11/2026.(V.14.) számú határozat – Javaslat a Kisfakosi harangláb áthelyezésére – végrehajtásának határidejét 2027. március 31. napjáig meghosszabbítja.

4. a 129/2026.(IX.17.) számú határozat – Javaslat a Kanizsa Rehab Nonprofit Kft.-be felügyelőbizottsági tag választására – végrehajtásának határidejét 2027. március 31. napjáig meghosszabbítja.

5. a 190/2023.(VI.26.) számú határozat– Javaslat a Nagykanizsa, Sugár utca 8. I. emelet l. szám alatt található, nem lakás célú helyiség Kanizsa Médiaház Nonprofit Kft részére ingyenes használatba adásához szükséges döntés meghozatalára – 3. pontját hatályon kívül helyezi.

6. a településrendezési célok megvalósításához szükséges ingatlanokat érintő elővásárlási jogról szóló 2/1999. (I. 26.) önkormányzati rendelete 4. § (9) bekezdésében biztosított hatáskörében dönt arról, hogy 

1. Nagykanizsa Megyei Jogú Város Önkormányzata a Nagykanizsa belterület 4079/1 hrsz-ú, természetben a palini városrészben levő 1.600 m² alapterületű kivett beépítetlen terület megjelölésű ingatlanban Fitos Judit eladó tulajdonában levő 1/1 tulajdoni illetőség szerint 11.000.000 Ft vételáron, Jakab Matild vevő részére történő elidegenítése tárgyában 2026.09.01. napján megkötött adásvételi szerződésben foglalt feltételekkel az ingatlan tulajdoni lapjára III/1. sorszám alatt bejegyzett elővásárlási jogával élni nem kíván. 

2. felhatalmazza a polgármestert az elővásárlási jog gyakorlásáról lemondó nyilatkozat aláírására.

Határidő (a nyilatkozat megküldésére):	2026. október 31.
Felelős:		Horváth Jácint polgármester
(Operatív felelős:	Dr. Farkas Roland jogi csoportvezető)

7. 
1. hozzájárul az Egészségügyi Alapellátási Intézmény egy egészségügyi szolgálati jogviszonyban foglalkoztatott (200097635 kódszámú) teljes munkaidős védőnői álláshelyének 2027. január 1. napjával 6 órára történő csökkentéséhez,
2. az Egészségügyi Alapellátási Intézmény engedélyezett álláshelyeinek számát 2027. január 01. napjától 32,25 főben (26,5 fő szakmai és 5,75 fő nem szakmai) határozza meg.

8. dönt az Önkormányzat intézményei, valamint az Önkormányzat tagságával működő intézményfenntartó társulás által fenntartott intézmények, továbbá az Önkormányzat gazdasági társaságai energetikusi feladatainak 2027. január 1-től 2028. december 31-ig tartó időszakban megbízás keretében történő feladat ellátásáról. Forrását, évente bruttó 10 821 eFt-ot, a 2027. és 2028. évi költségvetési rendeleteiben biztosítja. Felkéri a polgármestert, hogy a Beszerzési Szabályzatban foglaltaknak megfelelően a vállalkozásba adáshoz szükséges intézkedéseket tegye meg. 

Határidő:	 2026. december 31. (a feladatok vállalkozásba adására)
2027. és 2028. évi költségvetési rendeletek elfogadása (a forrás biztosítására)
Felelős:	Horváth Jácint polgármester
(Operatív felelős: Kunics György osztályvezető, Tárnok Ferenc osztályvezető)

9. a "Vivere" Alapítvány 2025. évi működéséről szóló beszámolót elfogadja.

10. 
1. dönt arról, hogy a 83/2026. (V.14.) számú határozata 4. pontjával elfogadott rendelkezés helyébe az alábbi módosított rendelkezés lép:

„dönt arról, hogy 2026. január 1. napjától a Kanizsa Újság az alábbi parméterek és mennyiségi követelmények figyelembevételével kerül megjelentetésre

Megjelenés gyakorisága:
· 2026.07.01-ig két hetente, szerdán, 
· 2026. augusztus 26-tól az alábbi időpontokban:
2026.08.26., 
2026.09.09., 
2026.09.23., 
2026.10.07., 
2026.10.21., 
2026.11.04., 
2026.11.18., 
2026.12.02., 
2026.12.16.

Nyomtatási felület nagysága: A4
Nyomtatási felület mérete: 210 x 297 mm
Terjedelem: 16 oldal/alkalom, kivéve a 2026.11.18., 2026.12.02., 2026.12.16. lapmegjelenéskor, mely esetben 32 oldal/alkalom
Nyomtatás 4+4 CMYK 
Papír: minimum 42,5 g 

Terjesztéssel kapcsolatos követelmények: Nagykanizsa Megyei Jogú Város közigazgatási területén – a KANIZSA MÉDIAHÁZ Nonprofit Kft. által elvégzett igényfelmérésnek megfelelően – a családi házban élők részére postaládába, a többlakásos lakóépületben élők részére a közösségi terjesztési pontokra a megjelenés hetében legkésőbb szombati napon 24 óráig el kell juttatni az újságot.”

2. az 1. pontban foglaltakra tekintettel felhatalmazza a polgármestert a jelen határozati javaslat 3. számú mellékleteként csatolt vállalkozási szerződés 1. számú módosításának aláírására.

Határidő: 	 	2026. november 15.
Felelős:		Horváth Jácint polgármester
(Operatív felelős: 	Tárnok Ferenc osztályvezető)

11. a Nagykanizsa Vagyongazdálkodási és Szolgáltató Zrt. (székhelye: 8800 Nagykanizsa, Garay u. 21., Cg.20-10-040261) igazgatósági jogkört gyakorló vezérigazgatói tisztségét betöltő Kámán László 8808 Nagykanizsa, Szálfa u. 12/2. szám alatti lakos 2026. december 31-ig szóló vezérigazgatói megbízatását a megbízási díj változatlanul hagyása mellett 2028. június 30-ig meghosszabbítja.
Felhatalmazza a polgármestert, hogy a tisztségviselővel kötött megbízási szerződés jelen határozatban elfogadott feltételeknek megfelelő módosítását aláírja.

Határidő:	2026. december 31.
Felelős: 	Horváth Jácint polgármester
(Operatív felelős: dr. Termecz Marianna aljegyző)

12. 
1. elfogadja a sportról szóló 2/2018. (I. 29.) önkormányzati rendelet módosítására irányuló szabályozási koncepciót, amelynek célja a sportegyesületek önkormányzati tulajdonú, sportlétesítménynek nem minősülő ingatlanok térítésmentes használatba adásával történő támogatási feltételeinek meghatározása, az alábbi szempontok figyelembevételével:

a) a támogatás a Közgyűlés egyedi döntése alapján, a nettó bérleti díj elengedésével, a nagykanizsai székhelyű és Nagykanizsán működő, az érintett ingatlant tevékenységük folytatására kizárólagosan használó vagy használni kívánó sportegyesületek részére legyen biztosítható;

b) a támogatásra való jogosultság feltétele legyen, hogy a sportegyesület az adott sportág országos vagy nemzetközi szövetsége által szervezett bajnoki rendszer legmagasabb vagy az annál eggyel alacsonyabb osztályában szerepeljen, legalább 30 fő, 18 év alatti személy rendszeres részvételével utánpótlás-nevelési tevékenységet folytasson, továbbá teljesítse a sportnépszerűsítő, toborzó és közösségi programok szervezésére, valamint az önkormányzati rendezvényeken való részvételre vonatkozó követelményeket;

c) a bajnoki osztályban bekövetkező változások esetére a támogatási jogosultság fennmaradásának, ismételt megállapításának és megszűnésének szabályait, továbbá a jogosultsági feltételek év közbeni megszűnésének bejelentésére és a támogatás megszüntetésére vonatkozó rendelkezéseket meg kell határozni, így különösen

· amennyiben a sportegyesület az adott bajnoki év végén a támogatás igénybevételére jogosító osztályból kiesik, a támogatásra való jogosultságát a kiesést követő bajnoki év végéig megtarthatja, feltéve, hogy jogosultsági feltételeknek továbbra is megfelel.
· amennyiben a sportegyesület a támogatás igénybevételére jogosító osztályba feljut, a támogatásra való jogosultságot a következő bajnoki évre vonatkozó hivatalos nevezés alapján kell megállapítani, feltéve, hogy jogosultsági feltételeknek is megfelel.
· ha a támogatásra való jogosultság alapjául szolgáló feltételek bármelyike év közben megszűnik, a sportegyesület köteles azt az önkormányzatnak 15 napon belül írásban bejelenteni. A támogatás megszüntetéséhez a Közgyűlés döntése szükséges.

d) a térítésmentes ingatlanhasználat biztosítására az önkormányzat vagyonáról, a vagyongazdálkodás és a vagyonhasznosítás szabályairól szóló 35/2010. (XI. 04.) önkormányzati rendeletben, valamint az önkormányzati tulajdonú, nem lakás céljára szolgáló helyiségek bérletéről és használatáról szóló 3/2003. (I. 29.) önkormányzati rendeletben meghatározott szabályokkal összhangban kerüljön sor;

e) a támogatás közvetett támogatásként történő elszámolására, valamint az európai uniós állami támogatási szabályoknak, különösen az (EU) 2023/2831 bizottsági rendelet rendelkezéseinek való megfelelésére vonatkozó szabályokat meg kell határozni.

2. felkéri a polgármestert, hogy a sportról szóló 2/2018. (I. 29.) önkormányzati rendelet módosításáról szóló rendelettervezetet a sportegyesületek ingatlan térítésmentes használatba adásával történő támogatására vonatkozó elfogadott szabályozási koncepció alapján készítse el, és azt előzetes véleményezés és jóváhagyás céljából küldje meg a Támogatásokat Vizsgáló Iroda részére.

Határidő: 	2026. november 10.
Felelős: 	Horváth Jácint polgármester
(Operatív felelős: 	dr. Nemesné dr. Nagy Gabriella humán osztályvezető, dr. Farkas Roland jogi csoportvezető)

3. felkéri a polgármestert, hogy a Támogatásokat Vizsgáló Iroda jóváhagyó állásfoglalásának megérkezését követően a jóváhagyott rendelettervezetet terjessze a Közgyűlés elé.

Határidő: 	a TVI véleményének megérkezését követően
Felelős: 	Horváth Jácint polgármester
(Operatív felelős: 	dr. Nemesné dr. Nagy Gabriella humán osztályvezető, dr. Farkas Roland jogi csoportvezető)

13. egyetért Nagykanizsa MJV Polgármestere NK/10/312-7/2026. ügyiratszámon kiadott tulajdonosi hozzájárulást megtagadó nyilatkozatával.

Határidő:		2026. november 15.
Felelős:		Horváth Jácint polgármester
(Operatív felelős:	dr. Farkas Roland csoportvezető, vezető jogtanácsos)

14. a fontosabb intézkedésekről, eseményekről szóló tájékoztatót tudomásul veszi.



	Horváth Jácint s.k.	Dr. Gyergyák Krisztina s.k.
	polgármester	jegyző
	



A kivonat hiteléül:

